Ou noch aluges- ond en Bsuech wärt send d  Schlossalage vo Griebenow ond Klevenow. S Griebenower Schloss esch eis vo de bedütendschte vo üsere Gägend - devo hät sech im Johr 2001 ou den Schwizerdütsch-Mondartübersetzer vo dem Text chönne öberzüge. S Schloss esch i de Johre 1702 - 1709 im Uftrag vom C. G. Rehnskiöld bout worde. I dem si Vater esch noch om driesgjöhrige Chrieg för sini Verdienscht as Chammerpräsi vo Schwedisch-Vorpommern met em Guet Griebenow belehnt worde. D Schlossalag schtoht met Huut ond Hoor onder Dänkmolschotz. Im Schlosspark, wo öppe  14 km gross esch ond 1706 zom erschte Mol erwähnt wird, gets en ganz herrleche alte Boumbeschtand. Üses Griebenower Schloss entweklet sech emmer me zomene Kulturzäntrom mit öberregionalem Charakter. Do fendet Konzärt, Usschtellige, Dechterläsige ond vöu anders schtatt.